b'\n_START_ARTICLE_\nZuo Zongtang\n_START_SECTION_\nBiografia\n_START_PARAGRAPH_\nEra un noi malalt\xc3\xads en una fam\xc3\xadlia amb poc recursos. Malgrat que va suspendre tres cops l\'examen per assolir el grau de "jinshi" va fer estudis universitaris, molt interessat en temes de geografia, pol\xc3\xadtica econ\xc3\xb2mica i agricultura. M\xc3\xa9s tard va fer de preceptor en una fam\xc3\xadlia de notables (1840-1848).\n_START_SECTION_\nCarrera pol\xc3\xadtica i militar\n_START_PARAGRAPH_\nL\'any 1852, recomanat per Hu Linyi, va entrar a l\'Estat Major de l\'ex\xc3\xa8rcit imperial al costat del governador de Hunan i m\xc3\xa9s tard amb Zeng Guofan. El seu primer \xc3\xa8xit va ser la participaci\xc3\xb3 en la repressi\xc3\xb3 de la Rebel\xc2\xb7li\xc3\xb3 dels Taiping, amb la creaci\xc3\xb3 d\'un ex\xc3\xa8rcit de 5.000 soldats ("Exercit Chu"), reconquerint Zheijiang i Fujian._NEWLINE_El 1863 va ser nomenat governador de Fujian, amb una gesti\xc3\xb3 que va permetre la represa de l\'activitat agr\xc3\xadcola de la zona, amb la introducci\xc3\xb3 de noves cultures i t\xc3\xa8cniques d\'actuaci\xc3\xb3._NEWLINE_Els assessors francesos Prosper Giquel i Paul d\'Aiguebelle el van conven\xc3\xa7er de la necessitat de modernitzar i potenciar la capacitat naval de la Xina, i a Zheijiang (1864) va experimentar amb vaixells de vapor en el llac Xihu._NEWLINE_El 1866 va  ser nomenat governador general de Shanxi i de Gansu, i va participar en l\'anul\xc2\xb7laci\xc3\xb3 de la rebel\xc2\xb7li\xc3\xb3 de Nian._NEWLINE_Els anys 1866-67, a Fuzhou va crear unes d\xc3\xa0rsenes i una escola t\xc3\xa8cnica sota la direcci\xc3\xb3 d\'enginyers francesos._NEWLINE_Resoldre el conflicte a l\'Asia Central (1869-1877) i m\xc3\xa9s concretament el conflicte amb els musulmans de Xingjiang va ser una de les missions m\xc3\xa9s importants de Zuo i tamb\xc3\xa9 una de les m\xc3\xa9s costoses. Per finan\xc3\xa7ar les seves campanyes l\'emperadriu Cixi va autoritzar a Zuo a negociar amb la banca estrangera un pr\xc3\xa9stec de 5 milions de taels._NEWLINE_El 1874 va  ocupar el c\xc3\xa0rrec de Gran Secretari i governador general de Liangjiang, i el 1884 va rebre el mandat de ser el responsable de tots els assumptes militars de l\'Imperi, amb la missi\xc3\xb3 especial de garantir la defensa mar\xc3\xadtima de les costes de Funjian contra els atacs dels francesos.'